CELEX: 62011CN0469
Language: hu
Date: 2011-09-14 00:00:00
Title: C-469/11. sz. ügy: A Törvényszék (első tanács) T-409/09. sz., Evropaïki Dynamiki — Proigmena Systimata Tilepikoinonion Pliroforikis kai Tilematikis AE kontra Európai Bizottság ügyben 2011. június 22-én hozott végzése ellen az Evropaïki Dynamiki — Proigmena Systimata Tilepikoinonion Pliroforikis kai Tilematikis AE által 2011. szeptember 14-én benyújtott fellebbezés

12.11.2011   
            
            
               HU
            
            
               Az Európai Unió Hivatalos Lapja
            
            
               C 331/13
            
         A Törvényszék (első tanács) T-409/09. sz., Evropaïki Dynamiki — Proigmena Systimata Tilepikoinonion Pliroforikis kai Tilematikis AE kontra Európai Bizottság ügyben 2011. június 22-én hozott végzése ellen az Evropaïki Dynamiki — Proigmena Systimata Tilepikoinonion Pliroforikis kai Tilematikis AE által 2011. szeptember 14-én benyújtott fellebbezés
   (C-469/11. sz. ügy)
   2011/C 331/22
   Az eljárás nyelve: angol
   
      Felek
   
   
      Fellebbező: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (képviselők: N. Korogiannakis, Δικηγόρος)
   
      A másik fél az eljárásban: Európai Bizottság
   
      A fellebbező kérelmei
   
   Fellebbezésében a fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék T-409/09. sz. ügyben hozott végzését,
            
         
               —
            
            
               teljes egészében utasítsa el a Bizottság által felhozott elfogadhatatlansági kifogást,
            
         
               —
            
            
               érdemi határozathozatal végett az ügyet utalja vissza a Törvényszék elé,
            
         
               —
            
            
               kötelezze a Bizottságot a fellebbező jogi és egyéb költségeinek viselésére, ideértve az alapeljárással kapcsolatban felmerült költségeket is, abban az esetben is, ha a jelen fellebbezést elutasítja, valamint a jelen fellebbezéssel kapcsolatban felmerült költségeinek viselésére, amennyiben annak helyt ad.
            
         
      Jogalapok és fontosabb érvek
   
   A fellebbező előadja, hogy a megtámadott ítéletet a következők alapján kellene hatályon kívül helyezni:
   
               —
            
            
               A Törvényszék tévesen alkalmazta a jogot, amikor figyelmen kívül hagyta az eljárási szabályzat 102. cikkének 2. §-át, amely értelmében az Európai Unió intézményeinek szerződésen kívüli felelősségének megállapítására irányuló ügyekben az eljárási határidők a távolságra tekintettel tíznapos átalányhatáridővel meghosszabbodnak.
            
         
               —
            
            
               A Törvényszék a 102. cikk 2. §-ának figyelmen kívül hagyásával megsértette az egyenlő bánásmód és a jogbiztonság elvét.
            
         
               —
            
            
               A Törvényszék tévesen alkalmazta a jogot, amikor megállapította, hogy az elévülési idő a Bizottságnak a fellebbező ajánlatát elutasító határozatának a fellebbezővel való közlésének időpontjával kezdődött.